
Comisia pentru muncă și protecție socială

Bucureşti, 04.11.2015 

Nr. 4c-7/732
BIROULUI  PERMANENT

AL

CAMEREI  DEPUTAŢILOR

Vă înaintăm,  alăturat,  raportul comun asupra proiectului de Lege              privind aprobarea Ordonanţei de urgenţã a Guvernului nr.26/2015 pentru completarea art.12 din Ordonanţa de urgenţă a Guvernului nr.83/2014 privind salarizarea personalului plătit din fonduri publice  în anul 2015, precum şi alte măsuri în domeniul cheltuielilor publice, trimis spre dezbatere în fond Comisiei pentru buget, finanțe și bănci și Comisiei pentru muncă și protecție socială, cu adresa nr.PLx 654/2015, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.
PREŞEDINTE, 



PREŞEDINTE,
Viorel ȘTEFAN 



Adrian SOLOMON
Parlamentul  României

RAPORT COMUN
asupra proiectului de Lege privind aprobarea Ordonanţei de urgenţã a Guvernului nr.26/2015 pentru completarea art.12 din Ordonanţa de urgenţă a Guvernului nr.83/2014 privind salarizarea personalului plătit din fonduri publice în anul 2015, precum şi alte măsuri în domeniul cheltuielilor publice
În conformitate cu prevederile art. 95 și 115 din Regulamentul Camerei Deputaţilor, republicat, Comisia pentru buget, finanțe și bănci și Comisia pentru muncă și protecție socială au fost sesizate, în procedură de urgență, spre dezbatere în fond, cu proiectul de Lege privind aprobarea Ordonanţei de urgenţã a Guvernului nr.26/2015 pentru completarea art.12 din Ordonanţa de urgenţă a Guvernului nr.83/2014 privind salarizarea personalului plătit din fonduri publice în anul 2015, precum şi alte măsuri în domeniul cheltuielilor publice, trimis cu adresa nr.PLx 654/2015.
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de Lege în ședința din 7 octombrie 2015.
La dezbaterea proiectului de Lege s-au avut în vedere avizele  favorabile ale Consiliului Legislativ, Comisiei pentru apărare, ordine publică și siguranță națională și Comisiei juridice, de disciplină și imunități.

Proiectul de Lege supus dezbaterii are ca obiect de reglementare crearea cadrului legal privind actualizarea alocației valorice pentru drepturile de hrană, a valorii financiare anuale a normelor de echipare, precum şi a valorii financiare a drepturilor de echipament, potrivit normelor legale în vigoare, cu încadrarea în cheltuielile de personal aprobate prin buget.

· În conformitate cu prevederile art. 61 și 63  din Regulamentul Camerei Deputaților, republicat, proiectul de Lege a fost dezbătut în ședințe separate, astfel:

· în data de 27.10.2015 la Comisia pentru muncă și protecție socială
· în data de 3.11.2015 la Comisia pentru buget, finanțe și bănci.
În cursul dezbaterilor la Comisia pentru muncă și protecție socială au fost formulate amendamente care, supuse votului, au fost respinse. Acestea se regăsesc în anexa la prezentul raport comun.  
La lucrările Comisiei pentru buget, finanțe și bănci și-au înregistrat prezența un număr de 32 deputați, din totalul de 33 de membri și la dezbaterile  Comisiei pentru muncă și protecție socială și-au înregistrat prezența 22 deputați din totalul de 24 membri ai comisiei.
La dezbaterea acestui proiect de Lege, au participat, în calitate de invitați, reprezentanți ai Ministerului Finanțelor Publice și Ministerului Afacerilor Interne.
În urma examinării proiectului de Lege şi a opiniilor exprimate, deputații prezenți la lucrări, au hotărât, cu majoritate de voturi, să supună plenului Camerei Deputaţilor, spre dezbatere şi adoptare, proiectul de Lege privind aprobarea Ordonanţei de urgenţã a Guvernului nr.26/2015 pentru completarea art.12 din Ordonanţa de urgenţă a Guvernului nr.83/2014 privind salarizarea personalului plătit din fonduri publice în anul 2015, precum şi alte măsuri în domeniul cheltuielilor publice, în forma adoptată de Senat. 
În raport cu obiectul şi conţinutul său, proiectul de Lege face parte din categoria legilor ordinare.
                      PREŞEDINTE,                                    PREȘEDINTE,                 

                     Viorel ȘTEFAN                                   Adrian SOLOMON
                        SECRETAR,                                           SECRETAR,
                Mihai-Aurel  DONŢU                                 Mihăiță GĂINĂ 
Șef serviciu Giorgiana Ene                                                             

Consilier parlamentar Lidia Vlădescu
Consilier parlamentar Luminița Ana Ghiorghiu
Anexa

Amendamente respinse
	Nr. crt.
	Text ordonanță
	Text propus
(autor amendament)
	Motivare
	Cameră Decizională

	1.
	    --------
	1. La articolul 12, după alineatul 11 se introduc patru noi alineate, alin.(12), (13), (14) şi (15), cu următorul cuprins:

“(12) Prevederile alin.(9), (10) şi (11) se aplică şi personalului propriu al Ministerului Mediului, Apelor şi Pădurilor, Agenţiei Naţionale pentru Protecţia Mediului, Agenţiilor Judeţene pentru Protecţia Mediului, Gărzii Naţionale de Mediu şi Administraţiei Rezervaţiei Biosferei "Delta Dunării".

(13) Personalul prevăzut la alin.(12) beneficiază de un spor de fidelitate calculat la salariul de bază, în funcţie de vechimea cumulată în cadrul acestor instituţii, astfel:

- vechime de la 5 ani până la 10 ani inclusiv - 5%                          

- vechime de peste 10 ani și până la 15 ani inclusiv - 10%                   

- vechime de peste 15 ani și până la 20 de ani inclusiv - 15%            

- vechime de peste 20 de ani - 20%.

(14) Personalul prevăzut la alin.(12) beneficiază de un spor de confidenţialitate de 10% calculat la salariul de bază.

(15) Personalul prevăzut la alin.(12) beneficiază de un spor de diversitate şi complexitate a muncii din domeniul protecţiei mediului de 20% calculat la salariul de bază.”

Autor: deputat Ninel Peia


	a)Argumente susţinere amendament:

Eliminarea discriminării şi a diferenţelor de tratament între personalul bugetar, având în vedere că au fost acordate creşteri salariale succesive personalului bugetar din alte domenii, la care au fost adăugate sporuri salariale şi indemnizaţii.

Modificarea grilei de salarizare a personalului propriu al Ministerului Mediului, Apelor şi Pădurilor, Agenţiei Naţionale pentru Protecţia Mediului, Agenţiilor Judeţene pentru Protecţia Mediului, Gărzii Naţionale de Mediu şi Administraţiei Rezervaţiei Biosferei "Delta Dunării", prin acordarea nivelului de salarizare aferent funcţiilor din cadrul Gărzii Forestiere. 

Diversitatea şi complexitatea muncii din domeniul protecţiei mediului având în vedere responsabilitatea necesară implementării Directivelor, Convenţiilor, Regulamentelor şi Deciziilor Europene și diversitatea domeniilor de activitate cum ar  fi planurile/programele/proiectele/ activităţile pentru care se solicită acte de reglementare în vederea obţinerii finanţărilor europene.
Prin stimularea financiară a personalului din domeniul protecţiei mediului se preconizează o întărire a capacităţii administrative prin reducerea fluctuaţiei de personal evitându-se în acest fel situaţii privind posibile întârzieri în accesarea fondurilor europene datorită lipsei de personal din sistem.
b)Argumente respingere amendament:

Aplicarea acestor prevederi generează impact financiar asupra cheltuielilor de personal ale bugetului de stat şi bugetului general consolidat, care nu este cuantificat de iniţiatori şi pentru care nu este prevăzută sursa de finanţare.

Având în vedere aplicabilitatea OUG nr.83/2014, care se încheie la data de 31 decembrie 2015, observaţiile formulate pot fi avute în vedere la dezbaterile asupra legii privind salarizarea unitară a personalului plătit din fonduri publice, care se află în faza finală a procedurii pre-parlamentare.
	Camera Deputaților

	2.
	----------
	2. După articolul 321 se introduce un nou articol, art.322, cu următorul cuprins:

  
„Art.322. - Salarizarea personalului propriu al Ministerului Mediului, Apelor şi Pădurilor, Agenţiei Naţionale pentru Protecţia Mediului, Agenţiilor Judeţene pentru Protecţia Mediului, Gărzii Naţionale de Mediu şi Administraţiei Rezervaţiei Biosferei "Delta Dunării" se stabileşte la nivelul de salarizare aferent funcţiilor din cadrul Gărzii Forestiere.”

Autor: deputat Ninel Peia


	a)Argumente susţinere amendament:

Eliminarea discriminării şi a diferenţelor de tratament între personalul bugetar, având în vedere că au fost acordate creşteri salariale succesive personalului bugetar din alte domenii, la care au fost adăugate sporuri salariale şi indemnizaţii.

Modificarea grilei de salarizare a personalului propriu al Ministerului Mediului, Apelor şi Pădurilor, Agenţiei Naţionale pentru Protecţia Mediului, Agenţiilor Judeţene pentru Protecţia Mediului, Gărzii Naţionale de Mediu şi Administraţiei Rezervaţiei Biosferei "Delta Dunării", prin acordarea nivelului de salarizare aferent funcţiilor din cadrul Gărzii Forestiere. 

Diversitatea şi complexitatea muncii din domeniul protecţiei mediului având în vedere responsabilitatea necesară implementării Directivelor, Convenţiilor, Regulamentelor şi Deciziilor Europene și diversitatea domeniilor de activitate cum ar fi planurile/programele/proiectele/ activităţile pentru care se solicită acte de reglementare în vederea obţinerii finanţărilor europene.

Prin stimularea financiară a personalului din domeniul protecţiei mediului se preconizează o întărire a capacităţii administrative prin reducerea fluctuaţiei de personal evitându-se în acest fel situaţii privind posibile întârzieri în accesarea fondurilor europene datorită lipsei de personal din sistem.
b)Argumente respingere amendament:

Aplicarea acestor prevederi generează impact financiar asupra cheltuielilor de personal ale bugetului de stat şi bugetului general consolidat, care nu este cuantificat de iniţiatori şi pentru care nu este prevăzută sursa de finanţare.
	Camera Deputaților

